Litva milli hərəkatı
Litva milli hərəkatı (lit. Lietuvių tautinis sąjūdis, tarixşünaslıqda ənənvi olaraq Litva milli oyanışı lit. Lietuvių tautinis atgimimas) — litvalıların milli öz müqəddəratını təyinetmə hüququ uğrunda mübarizəsi. XVIII əsrdə Reç Pospolitanın parçalanması nəticəsində Litvanın Rusiya imperiyasının tərkibinə daxil olması ilə əlaqədardır. Bu, müasir Litva xalqının formalaşmasına və Litvanın müstəqilliyinin bərpasına səbəb oldu. Bu hərəkatın ən fəal iştirakçıları Vinkas Kudirka, İonas Basanaviçyus və başqaları idi. Hərəkata Avropada romantik milliyətçiliyin və milli azadlıq hərəkatlarının yüksəlişi təsir etdi.